Nafarroako Parlamentuko Eledunen Batzarrak, 2017ko urriaren 16an egindako bilkuran, ondoko adierazpena onetsi zuen:

“1. Nafarroako Parlamentuak bere elkartasuna eta babesa adierazten dizkie galiziarrei, pairatzen ari diren sute-bolada hau dela-eta, sute hauen jatorrian egon litezkeen delitu-egintzak gogor salatu bidenabar.

2. Nafarroako Parlamentuak bere doluminak eta nahigabe sakona helarazten dizkie gertakari latz hauetan hildakoen familiei eta gertukoei, eta bere hurbiltasuna eta atsekabea helarazten dizkie.

3. Nafarroako Parlamentuak bere errespetua eta mirespena adierazi nahi dizkie suteak itzaltzeko lanetan ari diren pertsona guztiei, eta haien esku jartzen da laguntzeko eskain dezakeen orotan.

4. Nafarroako Parlamentuak Nafarroako Gobernua premiatzen du laguntza eta lankidetza eskain diezazkien galiziarrei, beharrezkotzat jotzen dituzten baliabide guztiak haien esku jarrita.

5. Nafarroako Parlamentuak berretsi egiten du ingurumenaren babes aktiboarekiko konpromisoa, zeina funtsezkoa baita bizitzaren iraunkortasunerako.

6. Nafarroako Parlamentuak Galiziako Xuntari eta Galiziako Parlamentuari igorriko die adierazpen instituzional hau”.

Iruñean, 2017ko urriaren 16an

Lehendakaria: Ainhoa Aznárez Igarza